### Beslutning

Godkendt.

Afbud: Clara Jespersen

### Sagsfremstilling

## Resume og sagens baggrund

Den lokale trepart for *Hovedvandopland 2.2 – [adresse] og [adresse]* har udarbejdet en omlægningsplan, som skal vise vejen til den nationale målopfyldelse af kvælstof- og lavbundsindsatsen. Ifølge aftale mellem Ministeriet for Grøn Trepart og KL skal kommunalbestyrelsen senest i december 2025 principvedtage omlægningsplanen. I praksis betyder det, at kommunalbestyrelsen skal principvedtage de skitseprojekter i omlægningsplanen, der ligger inden for kommunegrænsen.

## Indstillinger

Direktøren indstiller, at Kommunalbestyrelsen principvedtager, at der arbejdes videre med de skitseprojekter i *Omlægningsplanen for Hovedvandopland 2.2 – [adresse] og [adresse]*, der ligger inden for kommunegrænsen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Med Aftale om et Grønt [adresse] (juni 2024) og Aftale om Implementering af et Grønt [adresse] (november 2024) har kommunerne ansvaret for den lokale organisering af 23 lokale treparter, der skal koordinere den lokale planlægning og implementering af omlægningsindsatsen.

Den Lokale Trepart
Kalundborg Kommune er medlem af *Den lokale trepart for Hovedvandopland 2.2 – [adresse] og [adresse]*, hvor Lejre Kommune har formandskabet.

Kommunalbestyrelsen udpegede den 28. januar 2025 en politisk repræsentant fra kommunalbestyrelsen til at deltage i den lokale trepart.

Hver trepart skal planlægge, koordinere og gennemføre en omlægningsplan indenfor den enkelte treparts geografiske område. Treparten er et samarbejdsorgan, som skal drøfte, koordinere og tænke i helheder på tværs, og er altså ikke en myndighed. *Den lokale trepart for Hovedvandopland 2.2 – [adresse] og [adresse]* og Kalundborg Kommune er forpligtet til løbende at opdatere omlægningsplanen, så den altid anviser en realiserbar vej til indfrielse af målene.

Treparten har udarbejdet en anbefaling og et aftalenotat (bilag 1) til at ledsage sagsfremstillingen. Formålet med anbefalingen og aftalenotatet er at give indblik i arbejdsprocessen og overvejelserne bag *Omlægningsplanen for Hovedvandopland 2.2 – [adresse] og [adresse]*.

Herdis Dahl generelt
En omlægningsplan er en oversigt over aktuelle og potentielle projekter på konkrete arealer i en lokal treparts geografiske område. Omlægningsplanen kan bestå af:

* etablerede og igangværende omlægningsprojekter,
* omlægningsprojekter, der har fået tilsagn om tilskud, men hvor anlægsarbejdet endnu ikke er gået i gang,
* omlægningsprojekter, hvor der er søgt om tilskud, men endnu ikke har modtaget tilsagn,
* private lodsejeres eller naturfondes egne omlægningsprojekter, samt
* skitseprojekter - omlægningsplanenerne vil for langt de fleste lokale treparters vedkommende også indeholde såkaldte skitseprojekter.

Planen fungerer som en dynamisk projektliste, der kan revideres, efterhånden som man bliver klogere på projekternes afgrænsning og realiserbarhed.

Omlægningsplanerne er udarbejdet i IT-platformen MARS og består af projekter på forskellige stadier – fra skitseprojekter til projekter, der har fået forundersøgelsestilsagn, etableringstilsagn eller anlagte projekter. MARS indeholder det samlede overblik over projekternes kvælstofeffekt, arealet af udtagne lavbundsjorder og skovrejsning, samt omlægningsplanernes bidrag til mere natur. MARS består af flere moduler, herunder et offentligt tilgængeligt statusmodul med førnævnte overblik.

Omlægningsplanen for Hovedvandopland 2.2 – [adresse] og [adresse]

Trepartens *Omlægningsplan for Hovedvandopland 2.2 – [adresse] og [adresse]* skal vise vejen til målindfrielse af kvælstof- og lavbundsindsatsen. Omlægningsindsatsen omfatter udtagning af kulstofrige lavbundsjorde, vådområder, minivådområder, skovrejsning, ekstensivering og andre arealbaserede omlægningsindsatser, herunder at bidrage til bedre vilkår for natur og biodiversitet. Kalundborg Kommune skal i det videre arbejde med omlægningsplanen identificere arealer, som har potentiale for at bidrage til beskyttet– og strengt beskyttet natur samt skovrejsning.

En oversigt over de forskellige typer af indsatser findes i bilag 2.

Styrelsen for Grøn Arealomlægning og Vandmiljø har den 6. november 2025 verificeret trepartens *Omlægningsplan for Hovedvandopland 2.2 Isefjord og [adresse]* og har bemærket, at *”Omlægningsplanen bidrager til opfyldelse af indsatsbehovet i kystvandgruppen [adresse]. Effekten er opgjort i MARS og vurderes plausibel. Indsatsbehovet er opfyldt både med og uden projekterne Nadia Lind, [adresse], [adresse] ydre, [adresse], Gundsømaglekilen, Gadstrup skov, Emma Kristoffersen og [adresse] skov i Roskilde Kommune, som det er oplyst, at der udestår enighed om i treparten. I øvrigt forventes der at komme flere minivådområder med i omlægningsplanen senere i 2025 eller 2026, idet det oplyses, at SEGES har vurderet et potentiale for minivådområder på 170,8 ton N, hvoraf omlægningsplanen pt. indeholder ca. 10 ton N. Omlægningsplanen har fokus på både kvælstof, lavbund, skovrejsning og natur. Der er planlagt mange både større og mindre projekter. Fx er der planlagt et større ansøgt lavbundsprojekt Enge ved [adresse] på 649 ha og et undersøgelsesområde ved [adresse] – [adresse] på 3.700 ha, hvor der udføres helhedsanalyse med Holbæk Kommune mhp. at udpege konkrete løsningsforslag til virkemidler.”*

[adresse] bidrag til omlægningsplanen

Ifølge Rammeaftale mellem Ministeriet for Grøn Trepart og KL af 13. december 2024 skal kommunalbestyrelserne senest i december 2025 principvedtage omlægningsplanerne. I praksis betyder det, at kommunalbestyrelserne skal principvedtage de skitseprojekter i omlægningsplanerne, der i IT-platformen MARS er registreret inden for egen kommunegrænse. Der er udarbejdet en procesplan herfor (bilag 3).

Ordet principvedtagelse signalerer, at omlægningsplanerne ikke har samme karakter som fx kommune- og lokalplaner. Der er tale om dynamiske planer, der løbende vil ændre sig i takt med, at projekterne realiseres og ændres. Kommunerne skal forsat sikre de rette godkendelser ift. myndighed og plan ved de konkrete projekter.

Bilag 2 oplister de projektområder indenfor [adresse] kommunegrænse, der bidrager til en fuldt dækkende omlægningsplan for *Hovedvandopland 2.2 – [adresse] og [adresse]*.

De samlede skitseprojekter indenfor [adresse] kommunegrænse, som Kommunalbestyrelsen skal principvedtage, er oplistet i bilag 2. De øvrige kommuner i den lokale trepart behandler ligeledes tilsvarende sager vedrørende skitseprojekter i deres respektive kommuner, som alle bidrager til en fuldt dækkende omlægningsplan.

Et skitseprojekt er et forslag til et konkret arealomlægningsprojekt. Et skitseprojekt omfatter altså et areal, der potentielt kan omlægges via arealomlægning. Når et skitseprojekt fremgår af omlægningsplanen, er det ikke bindende for hverken lodsejere eller kommune, men skal forstås som et potentielt arealomlægningsprojekt, der bør undersøges nærmere i tæt dialog med de enkelte lodsejere, når omlægningsplanen skal realiseres.

Kvælstof- og lavbundsindsatser i omlægningsplanen

Målopfyldelse for kvælstofeffekt betyder, at den enkelte omlægningsplan leverer indsatser svarende til målopfyldelse for den eller de kystvandgrupper omlægningsplanen dækker. Det vil sige, at Styrelsen for Grøn Arealomlægning og Vandmiljø har verificeret om de planlagte kvælstofprojekter inden for den lokale treparts geografiske afgrænsning, tilsammen indeholder en kvælstofreduktion svarende til indsatsbehovet i de respektive kystvandgrupper, som den lokale trepart er en del af.

Nogle kystvandgrupper er delt op i mindre 'deloplande'. For *Den lokale trepart for Hovedvandopland 2.2 – [adresse] og [adresse]* betyder det, at der skal ses på målopfyldelse ift. indsatsbehov for følgende deloplande: *'Isefjord-indre'*; *'Isefjord-ydre'*; '*[adresse]'*; *'Roskilde Fjord-indre'* og *'Roskilde Fjord-ydre'*. Kalundborg Kommune bidrager med projekter til delopland *’Isefjord-indre’* (se bilag 2).

Buffer

Erfaringen fra tidligere omlægningsprojekter har vist, at der vil være et frafald fra skitseprojektniveau og frem mod realisering. *Den lokale trepart for Hovedvandopland 2.2 – [adresse] og [adresse]* har derfor valgt at udarbejde en omlægningsplan, som leverer på mere end indsatsbehovet på kvælstof. Dette er gjort for at reducere risikoen for at skulle genbesøge lodsejere og opstarte processen igen.

Lodsejerinvolvering

Projekter, som har fået forundersøgelsestilsagn, etableringstilsagn eller er anlagt, har i forskellig grad gennemgået den nødvendige lodsejerinddragelse og myndighedsbehandling, der gør, at projekternes placering er offentligt kendt. Anderledes forholder det sig med skitseprojekterne, som har undergået en lav grad af lodsejer-, borger- og interessentinvolvering. De er heller ikke myndighedsbehandlet iht. gældende lovgivning. Dette sker først senere, efterhånden som projekterne eventuelt konkretiseres og realiseres.

Lodsejere, hvis arealer indgår i skitseprojekter, har i november 2025 modtaget et brev i e-Boks fra Kalundborg Kommune, hvor de inviteres til åbent hus om mulighederne for at omlægge jord til vådområder, skov og natur. Lodsejere har i november og december 2025 haft mulighed for at booke et møde med kommunens projektmedarbejdere for at høre mere. Kalundborg Kommune vil automatisk kontakte lodsejere, som ikke har deltaget i ’åbent hus’, efterhånden som mulighederne i de enkelte områder skal undersøges nærmere. I brevet til lodsejerne var der link til et digitalt kort over de områder, der indgår i omlægningsplanerne (bilag 4).
Videre proces
Når omlægningsplanen er principvedtaget af alle kommunalbestyrelser i *Den lokale trepart for Hovedvandopland 2.2 – [adresse] og [adresse]*, publicerer sekretariatskommunen omlægningsplanen i [adresse], så tallene for målopfyldelse i omlægningsplanen bliver offentligt tilgængelig. Lejre Kommune skal som formandskommune sende den principvedtagne *Omlægningsplan for* *Hovedvandopland 2.2 – [adresse] og [adresse]* til Styrelsen for Grøn Arealomlægning og Vandmiljø senest den 16. januar 2026.

Kommunerne skal i samarbejde med de lokale treparter efter principvedtagelsen i 2025 og frem mod 2030 sikre en løbende opdatering af omlægningsplanerne. Sideløbende arbejder Kalundborg Kommune i samarbejde med lodsejerne om at udvikle projekterne i omlægningsplanerne frem mod realisering. Herunder øvrig myndighedsbehandling.

## Økonomiske konsekvenser

Ingen bevillingsmæssige konsekvenser.

### Sagens forløb

04/12/2025 Teknik- og Miljøudvalget
Anbefales.

Afbud: Rolf Carlsen

10/12/2025 Økonomiudvalget
Anbefales.

Afbud: Rolf Carlsen